open-index/open-wikipedia-markdown huggingface dataset:
सेवेरस स्नेप

**सेवेरस स्नेप** *([[:en:Severus Snape|Severus Snape]])* जे. के. रोलिंग द्वारा अंग्रेज़ी में रचित हैरी पॉटर (उपन्यास) शृंखला का एक मुख्य पात्र है। वो तन्त्र-मन्त्र और जादू-टोने के विद्यालय में प्रोफ़ेसर है। वैसे तो वो जादुई काढ़े का विषय पढ़ाता  था, लेकिन उपन्यास की छठी कड़ी में वो काली कलाओं से आत्मरक्षा का अध्यापक बन गया। उपन्यास की कहानी में स्नेप का किरदार बहुत विवादास्पद है। वो हैरी पॉटर से बहुत चिढ़ता है और उसे परेशान करने का एक भी मौका हाथ से जाने नहीं देता। वो पहले दुष्ट लॉर्ड वोल्डेमॉर्ट के गिरोह का सदस्य था, पर बाद में (डम्बल्डोर के अनुसार) अपनी जान पर खेलकर वोल्डेमॉर्ट के ख़िलाफ हो गया और डम्बल्डोर का साथ दिया। डम्बल्डोर उसपर बहुत अधिक भरोसा करता है, लेकिन स्नेप वोल्डेमॉर्ट और उसके साथियों के सम्पर्क में भी है। उपन्यास की छठी कड़ी में स्नेप डम्बल्डोर की हत्या कर देता है।उसके बाद अंतिम कड़ी में दिखाया जाता है कि वो डम्बल्डोर के कहने पर ही ऐसा करता है। और वो हैरी की सुरक्षा के लिये रक्षक भेजता है जो एक हिरनी है।

श्रेणी:हैरी पॉटर
एल्बस डम्बलडोर

**प्रोफेसर ऐल्बस पर्सिवल वुल्फ्रिक ब्रायन डम्बलडोर** () जे. के. रोलिंग द्वारा रचित हैरी पॉटर (उपन्यास) श्रृंखला में एक जादूगर हैं। वे इस श्रृंखला के प्रमुख किरदार हैरी पॉटर के दोस्त और शुभचिन्तक है। वो तन्त्र-मन्त्र और जादू के विद्यालय हॉग्वार्ट्स के प्रधानाचार्य हैं। डम्बलडोर सामान्य मगलू (ग़ैर-जादूगर) इंसानों से प्रेम और सहानुभूति भी रखते हैं। दुष्ट लॉर्ड वोल्डेमॉर्ट से लड़ने में डम्बलडोर ने हैरी की कई बार मदद की है। ज़्यादातर जादूगर डम्बलडोर को दुनिया का महानतम और शक्तिशाली जादूगर मानते हैं। यहाँ तक कि ख़ुद लॉर्ड वोल्डेमॉर्ट भी उनसे डरता है। वह माया पंछी का समूह के संस्थापक और नेता है। यह समूव इस श्रृंखला में अनिष्ट देव वोल्डेमॉर्ट से लड़ने के लिए समर्पित है। रोलिंग का कहना है कि डम्बल्डोर का अंग्रेज़ी शब्दकोश का अर्थ मधुमक्खी है। रोलिंग के अनुसार डम्बलडोर 1881 में पैदा हुए थे और उनकी मौत 1997 में हुयी थी। उनकी मौत 115 - 116 वर्ष की उम्र में हुई थी।

## चरित्र विकास
लेखक के अनुसार डम्बल्डोर के बारे में लिखने में मज़ा आता है क्योंकि वह "अच्छाई का प्रतीक है" | रोलिंग ने कहा कि डम्बल्डोर उनके जैसे हैं, क्यौन्कि "वह सब जानते हैं  " डम्बल्डोर केंद्रीय चरित्र हैरी पॉटर एक गुरु के रूप में हैं। एक युवा प्रशंसक ने रोलिंग से पूछा था की क्या डम्बल्डोर को "सच्चा प्यार " मिलता है तब रोलिंग ने कहा है कि वह हमेशा समलैंगिक होने के रूप में डम्बल्डोर के बारे में सोचा करती थी और उनका गेल्लेर्ट ग्राइंडेल्वॉल्ड से चक्कर भी चला था, जो डम्बल्डोर के जीवन में '"बड़ा हादसा था" |

श्रेणी:हैरी पॉटर
मगलू

**मगलू** (:en:Muggle) शब्द जे. के. रोलिंग द्वारा रचित काल्पनिक हैरी पॉटर (उपन्यास) शृंखला में उन इंसानों के लिये प्रयुक्त होता है जो सामान्य होते हैं और उनमें जादुई ख़ून या जादुई शक्ति नहीं होती। एक गैर जादुई व्यक्ति जिनके माता पिता जादूगर हैं स्क्विब होता है।

श्रेणी:हैरी पॉटर
रूफ़स स्क्रिमजर

**रूफ़स स्क्रिमजर** () जे. के. रोलिंग द्वारा अंग्रेज़ी में रचित हैरी पॉटर (उपन्यास) शृंखला का एक पात्र है। वो उपन्यास की छठी कड़ी में नवनिर्वाचित जादूमन्त्री है।

श्रेणी:हैरी पॉटर
जादुई काढ़े

**जादुई काढ़े** *([[:en:Potions|Potions]])* जे. के. रोलिंग द्वारा अंग्रेज़ी में रचित हैरी पॉटर (उपन्यास) शृंखला में ज़िक्र तन्त्र-मन्त्र और जादू-टोने के विद्यालय हॉग्वार्ट्स में पढ़ाया जाने वाला एक विषय है। इस विषय में जादूई काढे, दवाईयां आदि बनाना सिखाया जाता है। हैरी के सालो में इस विषय को सेवेरस स्नेप *([[:en: Severus Snape|Severus Snape]])* पढाते थे। कहा जाता है कि यही हॉगवर्ट्स के विषयों में सबसे कठिन है।

श्रेणी:हैरी पॉटर
क्विडिच

अंगूठाकार

**क्विडिच** (Quidditch) जे. के. रोलिंग द्वारा अंग्रेज़ी में रचित हैरी पॉटर (उपन्यास) शृंखला में ज़िक्र एक जादुई खेल है। इसे दो टीमें झाड़ुओं पर उड़ते हुए खेलती हैं। हैरी पॉटर ख़ुद एक अच्छा क्विडिच खिलाड़ी है।

## भूमिका
इसका हैरी पॉटर की लगभग हरेक पुस्तक में वर्णन है। हैरी अपने पहले साल में क्विडिच का खोजी बन गया था। रोन इस खेल में एक रक्षक है।

## खेलने के नियम
हर टीम में सात खिलाडी होते हैं। तीन धावक, दो मारक, एक रक्षक और एक खोजी। तीन तरह की गेंदें होतीं हैं। एक होता है तूफान *([[:en:Quaffle|Quaffle]])* और पहलवान *([[:en:Bludgers|Bludgers]])* और मारक कोशिश करता है कि तूफान या पहलवान, किसी एक को तीन गोलों में से किसी एक में डाल सके। रक्षक उन्हें गोलों में डलने से रोकता है। खोजी सुनहरी गेंद *([[:en:Golden Snitch|Golden Snitch]])* को पकड कर खेल खत्म करता है। हैरी एक खोजी है। हैरी गरुडद्वार के किए खेलता है।

### खेल प्रयोग होने वाली वास्तु
* **सुनहेरी गेंद :** सुनहेरी गेंद इस खेल की मुख वास्तु है। इस खेल में खोजी सुनहेरी गेंद को तलाश करके उससे पकड़ता हे | क्विडिच तब तक चलता है जबतक खोजी सुनहेरी गेंद को पकड़ नहीं लेता |
* ** तूफान :** धावक तूफ़ंन को तीन में से एक लक्ष्य में डालने की प्रयत्न करता है और रक्षक उससे रोकने का | गोलाकार आकार की होती है और फुटबॉल की गेंद के वजन
* **पहेलवान :** एक बड़ी, कड़ी, लोहे गेंद हैं। प्रणोदन के साधन के बिना किसी भी दृश्य मक्खी मोहित रूप में वर्णित हैं

श्रेणी:हैरी पॉटर
गुप्त-कलाओं से रक्षा

**गुप्त-कलाओं से रक्षा** (Defense Against the Dark Arts) जे. के. रोलिंग द्वारा अंग्रेज़ी में रचित हैरी पॉटर (उपन्यास) शृंखला में ज़िक्र तन्त्र-मन्त्र और जादू-टोने के विद्यालय हॉग्वार्ट्स में पढ़ाया जाने वाला एक विषय है। इसमें अनैतिक काले जादू, ख़ूँख़ार जीवों और काले जादूगरों से अपनी अत्मरक्षा करना सिखाया जाता है। हैरी के पहले साल में गुप्त-कलाओं के अध्यापक थे- प्र क्वीरिल|
दूसरे साल में थे- गिलड्रोय लौक-हार्ट, तीसरे साल में थे- आर जे ल्यूपिन, चौथे साल में थे एलेस्टर 'मैड-आई' मूडी और पांचवें साल में थीं डोलेरस अमब्रिज|

## इन्हें भी देखें
हैरी पॉटर (उपन्यास)

श्रेणी:हैरी पॉटर
कॉर्नेलियस फ़ज

**कॉर्नेलियस फ़ज** (:en:Cornelius Fudge) जे. के. रोलिंग द्वारा अंग्रेज़ी में रचित हैरी पॉटर (उपन्यास) शृंखला का एक काल्पनिक पात्र है। वो ब्रिटेन का जादूमन्त्री है, जो जादुई दुनिया में किसी भी देश का सबसे ऊँचा पद होता है। पहले तो वो डम्बल्डोर का भरोसेमन्द दोस्त था, लेकिन जब हैरी पॉटर ने सबको ये बताया कि दुष्ट लॉर्ड वोल्डेमॉर्ट जिस्मो जान के साथ वापस आ गया है, तो फ़ज ने हैरी का विश्वास नहीं किया। उसके बाद से वो हमेशा हैरी और डम्बल्डोर को झूठा और भरोसे के नाक़ाबिल साबित करने पर तुला रहता था। उपन्यास की पाँचवी कड़ी में उसने हॉग्वार्ट्स स्कूल में बेबुनियाद दख़लन्दाज़ी शुरु कर दी। उपन्यास की छठी कड़ी में उसे जादूमन्त्री के पद से हाथ धोना पड़ा। उसका उत्तराधिकारी बना रूफ़स स्क्रिमजर।

श्रेणी:हैरी पॉटर
सिरियस ब्लैक

**सिरियस ब्लैक** (:en:Sirius Black) जे. के. रोलिंग द्वारा अंग्रेज़ी में रचित हैरी पॉटर (उपन्यास) शृंखला का एक मुख्य पात्र है। वो हैरी पॉटर का धर्म-पिता है और उसके पिता जेम्स पॉटर का जिगरी दोस्त था। एक ग़लत इल्ज़ाम के चलते उसे जादूगरों के जेल अज़्काबान में डाल दिया गया था, जिससे वो बाद में भाग निकला।

श्रेणी:हैरी पॉटर
डोलोरिस अम्ब्रिज

**डोलोरिस अम्ब्रिज** (Dolores Umbridge) जे. के. रोलिंग द्वारा अंग्रेज़ी में रचित हैरी पॉटर (उपन्यास) शृंखला की एक काल्पनिक पात्र है। वो पहले जादूमन्त्री कॉर्नेलियस फ़ज की वरिष्ठ सचिव थी, पर उपन्यास की पाँचवी कड़ी में तन्त्र-मन्त्र और जादू-टोने के विद्यालय हॉग्वार्ट्स में काली कलाओं से आत्मरक्षा का विषय पढ़ाने आ जाती है (फ़ज के निर्देश पर, जिससे कि जादू-मन्त्रालय स्कूल में अपनी मनचाही दख़लन्दाज़ी कर सके)। वहाँ आकर वो हैरी पॉटर का जीना मुश्किल कर देती है और हमेशा साबित करने पर तुली रहती है कि हैरी दुष्ट लॉर्ड वोल्डेमॉर्ट के वापस आने की ख़बर के बारे में झूठ बोल रहा है। बाद में वो मन्त्रालय की तरफ़ से स्कूल की उच्च निरीक्षिका और उसके बाद कुछ समय के लिये प्रधानाचार्या भी बन जाती है। उसे एक बहुत ही मोटी और नाटी (मेंढक समान) औरत के रूप में दर्शाया गया है जो हमेशा मींठी बोली बोलने का ढ़ोंग करती रहती है।

## सन्दर्भ

श्रेणी:हैरी पॉटर
अज़्काबान

**अज़्काबान** (:en:Azkaban) जे. के. रोलिंग द्वारा अंग्रेज़ी में रचित हैरी पॉटर (उपन्यास) शृंखला में ज़िक्र एक कारागार (जेल) है, जिसमें अपराधी जादूगरों को क़ैद किया जाता है। इसपर रहस्यमयी और शैतानी तमपिशाच (सुधीर दीक्षित द्वारा अनुवदित उपन्यास में 'दमपिशाच' तथा मूल रूप से 'डिमेंटर') पहरेदारी करते हैं, जो क़ैदियों की ख़ुशियाँ और अच्छी भावनाएँ चूसते रहते है (मौका मिलने पर वो क़ैदियों की आत्मा भी चूस सकते हैं)।

श्रेणी:हैरी पॉटर
देवी

**देवी** () किसी भी देवता को कहते हैं जो स्त्री हो या जिसे स्त्री रूप में माना जाता हो। हिन्दू धर्म में कई देवियाँ हैं, जैसे पार्वती, दुर्गा, काली, सरस्वती, गंगा, लक्ष्मी और उनके अवतार जैसे सीता, राधा,बाला सुंदरी,शाकम्भरी आदि।

वास्तव में सभी देवियाँ एक आदिशक्ति के विभिन्न रूप है।

देखिये : देवता
*
श्रेणी:हिन्दू धर्म
श्रेणी:देवी-देवता
श्रेणी:रोमन धर्म
श्रेणी:यूनानी धर्म
श्रेणी:मिस्र का धर्म
आत्मा (देवता)

*आध्यात्मिक अंतरात्मा के लिये [[आत्मा]] पर जायें।*

**आत्मा** (:en:Spirits) शब्द का एक बहुविकल्पी रूप में अर्थ होता है कोई भी पारलौकिक आत्मा या भूत-प्रेत जैसी हस्ती, अच्छी या बुरी, जिसके पास कुछ पारलौकिक या पराप्राकृतिक शक्ति होती हो। इस तरह की आत्माओं को देवताओं का अस्पष्ट रूप माना जा सकता है। अधिकांश कबाइली धर्म आत्माओं की पूजा करते हैं। इस तरह के धर्म को जीववाद कहते हैं।

श्रेणी:देवी-देवता
शिन्तो धर्म

[thumb|[हिरोशिमा प्रान्त, जापान में इत्सुकुशीमा मंदिर का तोरी प्रवेश द्वार, देश में तोरी के सबसे प्रसिद्ध उदाहरणों में से एक है। तोरी शिन्तो मन्दिरों के प्रवेश द्वार को चिह्नित करते हैं और धर्म के पहचानने योग्य प्रतीक हैं।]]
thumb
**शिन्तो धर्म** () विश्व के सबसे प्राचीन पंथों में से एक है। यह जापान का मूल पंथ है, तथा इसमें कई देवी-देवता हैं, जिनको **कामी** कहा जाता है। प्रत्येक कामी किसी न किसी प्राकृतिक शक्ति का प्रतिनिधित्व करता है। बौद्ध पंथ के साथ इसका बहुत मेल मिलाप हुआ है और इसमें बौद्ध पंथ के कई सिद्धान्त जुड़कर ज़ेन सम्प्रदाय का प्रारंभ हुआ। ऐतिहासिक रूप से इसे 6वीं सदी में मान्यता मिली। एक समय में शिन्तो पंथ जापान का राजपंथ हुआ करता था तथा इसमें जापान के राजा को प्रधान गुरु मानते थे किन्तु दूसरे विश्व-युद्ध के बाद से ऐसा करना बन्द कर दिया गया। समुराई इसी पंथ को मानते हैं। शिन्तो पंथ की कोई एक एक सहमत नियम और व्याख्यान नहीं है।हालांकि लेखक जोसेफ काली और जॉन ड्यूल ने कहा है की यदि शिन्तो पंथ की एक सामान्यतया व्याख्यान की जाए तो वह यह है की यह कामी में विश्वास करने की एक पद्धति है। कामी शिन्तो समाज में अवस्थित पारालौकिक शक्तियों को कहा जाता है। हेलेन हार्डेकर का कहना है की शिन्तो पंथ के अधिकांश सिद्धांत कामी पूजा और उनसे आधारित जीवन रीति रिवाजों और उपासना पर आधारित है। विद्वानों में यह प्रमुखता से विवाद है कि शिन्तो को कब से एक प्रमुख घटना के रूप में व्याखान की जाए। एक शिंटो पंथ के विशेषज्ञ नियथियां स्मार्ट के अनुसार शिन्तो पंथ कामी पंथ और रीति रिवाजों से संबंधित है जो पहले बौद्ध पंथ के साथ एकत्रित था पर बाद में इसे शिन्तो पंथ के रूप में वर्गीकृत कर दिया गया।हालांकि शिंटो पंथ के कई वर्तमान नियम जापान में अथवा शताब्दी से प्रचलित हैं कि शिन्तो को एक भिन्न पंथ की मान्यता 19वी शताब्दी में मेइजी युग में दिया गया। जापान में कामी शब्द का प्रयोग एक विशेष कामी या एक समूह के लिए किया जा सकता हैं यद्यपि इसका सही अनुवाद नही हैं फिर भी इसका प्रयोग देवता तथा आत्मा के लिए किया जाता हैं। पंथ के इतिहासकार जोसेफ कितागावा के अनुसार यह अंग्रेजी अनुवाद असंतोष जनक और गलत हैं। जापान में यह सामान्यतया कहा जाता हैं की 80 लाख कामी है, यह संख्या अनन्त की और इशारा करती हैं और शिंटो धर्मावलंबियों के अनुसार वे सभी स्थानों पर हैं किन्तु उन्हें असीमित शक्तियों से युक्त, सर्वज्ञ और अमर नही माना जाता हैं। कामी की उपस्थिति जीवित और मृत, जैविक और अजैविक और प्राकृतिक आपदा जैसे की भूकम्प सूखे और प्लेग में देखा जाता हैं। उनकी उपस्थिति सामान्यतया वायु, वर्षा, अग्नि और सूर्योदय में देखा जाता हैं। 

श्रेणी:शिन्तो पंथ
श्रेणी: पंथ
श्रेणी:जापान
ताओ धर्म

**ताओ धर्म** (चीनी:道教) चीन का एक मूल दर्शन है। यह 4थी शताब्दी ईसा पूर्व में शुरू हुआ तथा इसका स्रोत दार्शनिक लाओ-त्सी द्वारा रचित ग्रन्थ ताओ-ते-चिंग और ज़ुआंग-ज़ी हैं। असल में पहले ताओ एक धर्म नहीं बल्कि एक दर्शन और जीवनशैली ही था तथा बाद में बौद्ध धर्म के चीन पहुंचने के बाद ताओ ने बौद्धों की कई धारणाएं सम्मिलित कीं और वज्रयान सम्प्रदाय के रूप में आगे बढ़ा।

बौद्ध धर्म और ताओ धर्म में आपस में समय समय पर अहिंसात्मक संघर्ष भी होता रहा है। अब कई चीनी बौद्ध तथा ताओ दोनों धर्मों को एकसात मानती है। एक सर्वेक्षण के अनुसार चीन में 50% से 80% आबादी बौद्ध धर्म को मानती है। इसमें 50% बौद्ध और 30% ताओ आबादी हो सकती है। सर्वोच्च देवी और देवता **[[यिन]]** और **[[यांग]]** हैं। देवताओं की पूजा के लिये कर्मकाण्ड किये जाते हैं और पशुओं और अन्य चीज़ों की बलि दी जाती है। चीन से निकली ज़्यादातर चीज़ें, जैसे चीनी व्यंजन, चीनी रसायनविद्या, चीनी कुंग-फ़ू, फ़ेंग-शुई, चीनी दवाएँ, आदि किसी न किसी रूप से ताओ धर्म से सम्बन्धित रही हैं। क्योंकि ताओ धर्म एक संगठित धर्म नहीं है, इसलिये इसके अनुयायियों की संख्या पता करना कठिन है।

## ताओ दर्शन :ताओ एक दर्शन था जैसे बौद्ध एक सिद्धान्त और दर्शन ।ये भि ॐकार परिवारका अन्दर आति है।क्योंकी ये भि भगवान गौतम बुद्ध जो नेपालके लुम्बिनी में पैदा हुए थे उनिका हि अनुशरण करती है। कोहि कहते हैं कि ये फरक हैं लेकिन ये भि प्रकृति पुजक है।जलका पुजा करते है।

श्रेणी:ताओ धर्म
सरल अंग्रेज़ी

**सरल अंग्रेज़ी** (:en:Simple English) अंग्रेज़ी भाषा का सरलीकृत रूप है। ये भी रोमन लिपि में लिखी जाती है लेकिन इसमें कठिन शब्द नहीं होते -- वोलचाल के शब्द ज़्यादा होते हैं। ये ख़ास तौर पर बच्चों और आधे-पढ़े-लिखे लोगों के लिये बनायी गयी है। इसकी स्पेलिंग अंग्रेज़ी की सामान्य स्पेलिंग ही होती है।

श्रेणी:विश्व की भाषाएँ
कुन्फ़्यूशियसी धर्म

thumb|right|कुफ़ु के कुन्फ़्यूशियस मन्दिर का दाचेंग हाल
**कनफ़ूशीवाद** या **कुन्फ़्यूशियसी धर्म** ईसा पूर्व ५वीं शताब्दी में शुरू हुआ चीन का एक प्राचीन दर्शन और विचारधारा है। इसके प्रवर्तक थे चीनी दार्शनिक कुन्फ़्यूशियस, जिनका जन्म ५५१ ई.पू. माना जाता है। ये धार्मिक प्रणाली कभी चीनी साम्राज्य का राजधर्म हुआ करती थी।

ये धर्म मुख्यतः सदाचार और दर्शन की बातें करता है, देवताओं और ईश्वर के बारे में ज़्यादा कुछ नहीं कहता। इसलिये इसे धर्म कहना ग़लत प्रतीत होता है, इसे जीवनशैली कहना अधिक उचित है।

## परिचय
कनफ़ूशस् के दार्शनिक, सामाजिक तथा राजनीतिक विचारों पर आधारित मत को **कनफ़ूशीवाद** या **कुंगफुत्सीवाद** नाम दिया जाता है। कनफ़ूशस् के मतानुसार भलाई मनुष्य का स्वाभाविक गुण है। मनुष्य को यह स्वाभाविक गुण ईश्वर से प्राप्त हुआ है। अत: इस स्वभाव के अनुसार कार्य करना ईश्वर की इच्छा का आदर करना है और उसके अनुसार कार्य न करना ईश्वर की अवज्ञा करना है। 

कनफ़ूशीवाद के अनुसार समाज का संगठन पाँच प्रकार के संबंधों पर आधारित है: 
*(१) शासक और शासित, 
*(२) पिता और पुत्र, 
*(३) ज्येष्ठ भ्राता और कनिष्ठ भ्राता,
*(४) पति और पत्नी, तथा 
*(५) इष्ट मित्र

इन पाँच में से पहले चार संबंधों में एक ओर आदेश देना और दूसरी ओर उसका पालन करना निहित है। शासक का धर्म आज्ञा देना और शासित का कर्तव्य उस आज्ञा का पालन करना है। इसी प्रकार पिता, पति और बड़े भाई का धर्म आदेश देना है और पुत्र, पत्नी एवं छोटे भाई का कर्तव्य आदेशों का पालन करना है। परंतु साथ ही यह आवश्यक है कि आदेश देनेवाले का शासन औचित्य, नीति और न्याय पर आधारित हो। तभी शासित गण से भी यह आशा की जा सकती है कि वे विश्वास तथा ईमानदारी से आज्ञाओं का पालन कर सकेंगे। पाँचवें, अर्थात् मित्रों के संबंध में पारस्परिक गुणों का विकास ही मूल निर्धारक सिद्धांत होना चाहिए। जब इन संबंधों के अंतर्गत व्यक्तियों के रागद्वेष के कारण कर्तव्यों की अवहेलना होती है तभी एक प्रकार की सामाजिक अराजकता की अवस्था उत्पन्न हो जाती है। मनुष्य में अपने श्रेष्ठ व्यक्तियों का अनुकरण करने का स्वाभाविक गुण है। यदि किसी समाज में आदर्श शासक प्रतिष्ठित हो जाए तो वहाँ की जनता भी आदर्श जनता बन सकती है। कुशल शासक अपने चरित्र का उदाहरण प्रस्तुत करके अपने राज्य की जनता का सर्वतोमुखी सुधार कर सकता है। 

कनफ़ूशीवाद की शिक्षा में धर्मनिरपेक्षता का सर्वांगपूर्ण उदाहरण मिलता है। कनफ़ूशीवाद का मूल सिद्धांत इस स्वर्णिम नियम पर आधारित है कि 'दूसरों के प्रति वैसा ही व्यवहार करो जैसा तुम उनके द्वारा अपने प्रति किए जाने की इच्छा करते हो'।

श्रेणी:चीन
श्रेणी:धर्म
श्रेणी:दर्शन
डच भाषा

**डच भाषा** या **वलंदेज़ी भाषा** (डच : Nederlands, उच्चारणः नेदर्लांत्स) नीदरलैंड देश की मुख्यभाषा और राजभाषा है। यह हिन्द-यूरोपीय भाषा-परिवार की जर्मैनी शाखा में आती है। क्योंकि ये एक निम्न जर्मनिक भाषा है, इसलिये ये अंग्रेज़ी से काफ़ी मेल खाती है। इसकी लिपि रोमन लिपि है।

नीदरलैंड के अतिरिक्त यह बेल्जियम के उत्तरी आधे भाग में, फ्रांस के नार्ड ज़िले के ऊपरी हिस्से में तथा यूरोप के बाहर डच न्यूगिनी आदि क्षेत्रों में बोली जाती है। संयुक्त राज्य अमरीका तथा कनाडा में रहनेवाले डच नागरिकों की भी यह मातृभाषा है। दक्षिण अफ़्रीकी यूनियन राज्य में भी बहुत से डच मूल के नागरिक रहते हैं और उनकी भाषा भी डच भाषा से बहुलांश में मिलती-जुलती है, यद्यपि अब वह एक स्वतंत्र भाषा के रूप में विकसित हो गई है।

## इतिहास एवं परिचय
प्रारंभ में हालैंडवालों की भाषा को उत्तर समुद्र तथा बाल्टिक समुद्र के तट पर रहनेवाले जर्मनों की स्थानीय बोलियों में एक स्वतंत्र स्थान प्राप्त था। पहले यह मुख्य रूप से पश्चिमी फ्लैंडर्स में प्रचलित थी किंतु 16वीं शती में डच संस्कृति के साथ-साथ इसका प्रचार भी उत्तर की ओर बढ़ता गया। स्पेनी आधिपत्य से मुक्त हो जाने के बाद हालैंड की उन्नति क्षिप्रगति से होने लगी जिससे डच भाषा का विकास भी तेजी से होने लगा। स्पेनी सत्ता के अधीन बचे हुए दक्षिणी प्रांतों से भागकर आनेवाले शरणार्थियों से भी इसमें सहायता मिली। डच भाषा में दक्षिण का प्रभाव आज भी स्पष्ट देख पड़ता है। हालैंड की बोल-चाल की तथा साहित्यिक भाषा में आज भी काफी अंतर देख पड़ता है, यद्यपि दक्षिण से आए हुए शब्दों के कारण यह खाई अधिक गहरी नहीं होने पाई।

दक्षिण के कई भागों में (पश्चिमी फ्लैंडर्स, पूर्वी फ्लैंडर्स, एंटवर्प, ब्रैवंट आदि में), जो अब बेलजियम में शामिल है, आज की कई बोलियाँ प्रचलित हैं। इन सबका सामूहिक नाम "फ्लेमिश" है। यद्यपि स्कूलों में साहित्यिक भाषा भी पढ़ाई जाती है, तथापि सामान्य लोग प्राय: स्थानीय बोलियों में ही परस्पर बातचीत करते हैं। ब्रूसेल्स में बहुत से शिक्षित लोगों की भाषा आज भी फ्रेंच बनी हुई है किंतु "फ्लेमिश" का प्राधान्य बढ़ता जा रहा है। कानून की दृष्टि से फ्रेंच तथा फ्लेमिश दोनों को समान रूप से मान्यता प्राप्त है। जहाँ तक वर्तमान हालैंड राज्य का प्रश्न है, भाषा की दृष्टि से स्थिति उतनी जटिल नहीं है। 16वीं तथा 17वीं शतियों में जो नए-नए प्रदेश हालैंड में शामिल होते गए, उनमें भी कृत्रिम रूप से डच भाषा का प्रसार होता गया। कुछ स्थानीय बोलियाँ भी प्रचलित हैं, जिनमें सबसे पृथक् अस्तित्व "फ्रीजियन" का है जो फ्रीजलैंड प्रदेश में बोली जाती है। आमस्टर्डम से जैसे-जैसे हम पूर्व की ओर चलते हैं, इन बोलियों में पूर्वी प्रभाव अधिक लक्षित होने लगता है, जिससे समीपस्थ जर्मन क्षेत्रों की सामान्य जर्मन बोलियों से उनका सादृश्य स्पष्ट हो जाता है।

श्रेणी:जर्मैनी भाषाएँ
श्रेणी:विश्व की भाषाएँ
*
श्रेणी:नीदरलैण्ड की भाषाएँ
नास्तिक

**नास्तिक** नाम ये सबके लिए जाना जाता है
* नास्तिकता, नास्तिकवाद या अनीश्वरवाद (English: Atheism)
* नास्तिक दर्शन, भारतीय दर्शन परम्परा में उन दर्शनों को कहा जाता है जो वेदों को नहीं मानते थे
* नास्तिक (1954 फ़िल्म), 1954 में बनी हिन्दी भाषा की फिल्म 
* नास्तिक (1983 फ़िल्म), १९८३ में बनी हिन्दी भाषा की फ़िल्म 
* नास्तिक (2018 फ़िल्म), 2018 में बनी हिन्दी भाषा की फिल्म
अन्तर्राष्ट्रीय ध्वन्यात्मक वर्णमाला

**अन्तरराष्ट्रीय ध्वन्यात्मक वर्णमाला** (अ॰ध॰व॰) एक ऐसी  है। जिसमें विश्व की सारी भाषाओं की ध्वनियाँ लिखी जा सकती हैं। इसके प्रत्येक अक्षर और उसकी ध्वनि का एक-से-एक का सम्बन्ध होता है। आरम्भ में इसके अधिकतर अक्षर  से लिए गए थे, लेकिन जैसे-जैसे इसमें विश्व की बहुत सी भाषाओं की ध्वनियाँ जोड़ी जाने लगी तो बहुत से  से प्रेरित अक्षर लिए गए और कई बिलकुल ही नए अक्षरों का अविष्कार किया गया। इसमें सन् २०१० तक १६० से अधिक ध्वनियों के लिए चिह्न दर्ज किये जा चुके थे, किन्तु किसी भी एक भाषा को दर्शाने के लिए इस वर्णमाला के एक भाग की ही आवश्यकता होती है।

इस प्रणाली के ध्वन्यात्मक  (ट्रान्स्क्रिप्शन) में सूक्ष्म प्रतिलेखन [ ] के चिह्नों के बीच में और स्थूल प्रतिलेखन / / के चिह्नों के अन्दर लिखे जाते हैं। इसकी नियामक  है। उदाहरण के लिए:

*: This is a wikipedia.
***  उच्चारण **:द़िस् इज़् अ वेब्पेइज् अव़् विकिपीडिया।

## स्वर

स्वरों को कई तरह से वर्गीकृत किया जा सकता है :

# जिह्वा की ऊँचाई की दृष्टि से :
## विवृत (खुला हुआ, यानि कि जीभ नीचे गिरी हुई है) / Open
## अर्धविवृत / half-open
## बीच का
## अर्धसंवृत / half-closed
## संवृत (अत्यन्त संकीर्ण, यानि कि जीभ मुँह की छत तक उठी हुई है) / closed
# जिह्वा का कौन हिस्सा उठा हुआ है  front vowel
## / mid vowel
## / back vowel
# होंठों की स्थिति से :
## प्रसृत (खुले होंठ) / unrounded
## वर्तुल (गोलाकार होंठ) / rounded
## अर्ध-वर्तुल / semi-rounded
# मात्रा की दृष्टि से :
## ह्रस्व / short
## दीर्घ / long
## प्लुत / very long

नीचे दी गयी तालिका में सभी भाषाओं के स्वरों का वैज्ञानिक वर्गीकरण और उनके **IPA वर्णाक्षर** दिये गये हैं :

जिस स्वर पर बलाघात लगता है, उसके शब्दांश के पहले एक > का निशान लगा दिया जाता है। जिस स्वर में  होता है, उसके ऊपर टिल्ड > का निशान लगा दिया जाता है। दीर्घ स्वरों के बाद  का निशान लगाया जाता है।

## व्यंजन

इस तालिका में सभी भाषाओं के व्यंजन दिये गये हैं, उनके **IPA वर्णाक्षरों** के साथ।

इस पृष्ठ में ध्वन्यात्मक चिह्न दिये गये हैं जो कुछ ब्राउज़र पर शायद ठीक से न दिखें। (सहायता)जहाँ भी चिह्न जोड़ी में गिये गये हैं, वहाँ दाहिना चिह्न घोष व्यंजन के लिये है और बाएँ वाला अघोष व्यंजन के लिये। शेडेड क्षेत्र उन ध्वनियों के लिये हैं जो मानवों के लिए असम्भव मानी जाती हैं।

ध्यान दें कि महाप्राण ध्वनियों - जैसे ख, घ, फ, ध, भ, थ, आदि - के लिये उसके अल्पप्राण चिह्न के बाद ऊपर की ओर एक छोटा **h** का निशान लगाया जाता है, जैसे :
* ख /  /
* भ /  /
* घ /  /
* फ /  /

दन्त्य व्यंजन वर्त्स्य व्यंजनों से अलग दिखाने के लिये ऐसे लिखे जा सकते हैं :
* त /  /
* द /  /


center|600px|अंग्रेजी में IPA की तालिका

## [[साँचा:मुखपृष्ठ अनुक्रमणिका परिमार्जित]]

## सन्दर्भ

## इन्हें भी देखें
* हिन्दी के लिये आई पी ए

## बाहरी कड़ियाँ
* Devanagari, IPA and X-SAMPA mapping
* देवनागरी <=> आपीए परिवर्तक
* देवनागरी एवं आइपीए का परस्पर मानचित्रण (मैपिंग)
* Phonetic Transcription Converters (The phonetic converters are available for : Chinese, English, French, Italian,  Japanese, Russian, Russian (stress marks), Spanish)
* आनलाइन जर्मन ==> आईपीए परिवर्तक
* संस्कृत को आईपीए में बदलने वाला पाइथन प्रोग्राम

श्रेणी:स्वानिकी
वर्णमाला, अन्तर्राष्ट्रीय ध्वन्यात्मक
वर्णमाला, अन्तर्राष्ट्रीय ध्वन्यात्मक
वर्णमाला, अन्तर्राष्ट्रीय ध्वन्यात्मक
पंजाब विश्वविद्यालय

thumb|छात्र केंद्र
**पंजाब विश्वविद्यालय** (, पंजाबी:ਪੰਜਾਬ ਯੂਨੀਵਰਸਿਟੀ) भारत के प्राचीन विश्वविद्यालयों में से एक है। यह चंडीगढ में स्थित हैं। इसकी स्थापना 1882 में लाहौर में हुई थी और विभाजन के बाद भारत में कुछ समय के लिए यह दिल्ली तथा शिमला से कार्यरत रही थी। 1958 ई. से यह वर्तमान में चण्डीगढ़ शहर के दो सेक्टर में लगभग 450 एकड़ भूमि में फैली है।।

## प्रसिद्ध भूतपूर्व छात्र-छात्राएँ
* डॉ॰ मनमोहन सिंह - भारत के चौदहवें प्रधानमंत्री
* सुषमा स्वराज - दिल्ली की मुख्यमंत्री, भारत की विदेश मंत्री
* रणदीप सुरजेवाला - काँग्रेस नेता
* आदित्य पुरी- एच डी एफ सी बैंक के प्रमुख कार्यकारी अधिकारी
* दीपक शर्मा हिंदी कथाकार
* सुषम बेदी हिंदी कथाकार, उपन्यासकार, अमरीका में हिंदी की प्रोफेसर
* अतुल गुर्टु - उच्च ऊर्जा भौतिक विज्ञानी

## बाहरी कड़ियाँ
* pu.ac.in - आधिकारिक वेबसाइट

## सन्दर्भ

श्रेणी:चंडीगढ़
श्रेणी:चंडीगढ़ के विश्वविद्यालय
हिन्दी गद्यकार

## अ
# अज्ञेय
# अमरकांत
# अमृतलाल नागर
# अरुण कमल
# अरुण प्रकाश
# अरुणा सीतेश
# अलका सरावगी
# अशोक चक्रधर
# असगर वजाहत
# अयोध्या सिंह 'हरिऔध'
# अजित कुमार

## आ
# आचार्य चतुरसेन शास्त्री
# आचार्य रामचंद्र शुक्ल
# आचार्य रामलोचन सरन
# आचार्य शिवपूजन सिंह

## इ
# इलाचंद्र जोशी
# इस्मत चुग़ताई
## उ
# उदयशंकर भट्ट
# उदय प्रकाश
# उपेन्द्रनाथ अश्क
# उर्मिला शिरीष

## ए
# एस आर हरनोट
## ओ

## क
# कन्हैयालाल नंदन
# कमलकान्‍त बुधकर
# कमलेश्वर
# कर्मेंदु शिशिर
# कामतानाथ
# काशीनाथ सिंह
# क़ुर्रतुल ऎन हैदर
# कृष्ण चंदर
# कृष्ण बलदेव वैद
# कृष्ण बिहारी
# कृष्णा सोबती
# गिरिराज किशोर
# गीतांजली श्री

## च
# चंद्रकिशोर जायसवाल
# चंद्र मोहन प्रधान
# चित्रा मुद्गल
## ज
# जयनंदन
# जयशंकर प्रसाद
# जया जादवानी
# जैनेन्द्र

## द
# दीपक शर्मा
## त
# तेजपाल सिंह धामा
# तेजेन्द्र शर्मा
# त्रिलोचन

## द
# दिव्या माथुर
# देवकी नंदन खत्री

## ध
# धर्मवीर भारती
# ध्यान माखीजा

## न
# नरेन्द्र कोहली
# नामवर सिंह
# निर्मल वर्मा
# नमिता सिंह
# नीहार रंजन नाग
# नासिरा शर्मा
# नीलाक्षी सिंह

## प
# पदुमलाल पन्नालाल बख्शी
# पांडेय बेचन शर्मा उग्र
# प्रत्यक्षा
# प्रभा खेतान
# प्रभाकर श्रोत्रिय
# प्रभु जोशी
# प्रयाग शुक्ल
# प्रियंवद
# प्रेमचन्द
# परिचय दास

## फ
# फणीश्वर नाथ 'रेणु'
## ब
# बनारसीदास
# बाबू गुलाबराय

## भ
# भगवती चरण वर्मा
# भारतेंदु हरिश्चंद्र
# भीष्म साहनी
# भूपेंद्र नाथ कौशिक "फ़िक्र"
## म
# मधु कांकरिया
# मनमोहन सरल
# मनोहर श्याम जोशी
# मन्नू भंडारी
# ममता कालिया
# महावीर प्रसाद द्विवेदी
# महादेवी वर्मा
# महावीर प्रसाद द्विवेदी
# महुआ माझी
# मंगलेश डबराल
# मालती जोशी
# मैत्रेयी पुष्पा
# मिथिलेश्वर
# मृणाल पांडे
# मृदुला गर्ग
# मैत्रेयी पुष्पा
# मैथिली शरण गुप्त
# मोहन राकेश
## य
# यज्ञदत्त शर्मा
# यशपाल
# योगेंद्र आहूजा
## र
# रामविलास शर्मा
# राहुल संकृत्यायन
# रामवृक्ष बेनीपुरी
# राजेन्द्र सिंह बेदी
# राही मासूम रज़ा
# रघुवीर सहाय
# रमेश चन्द्र झा
# रांगेय राघव
# राजेन्द्र यादव
# रवीन्द्र कालिया
# रवीन्द्र प्रभात

## ल
# लक्ष्मीकांत वर्मा
# ललित कार्तिकेय
# लवलीन
# लाल्टू
# विभूति नारायण राय
# विकेश निझावन
# विनोद कुमार शुक्ल
# विश्वनाथ त्रिपाठी
# विष्णु खरे
# विष्णु नागर
# विष्णु प्रभाकर
# वीरेन्द्र जैन
# वृंदावन लाल वर्मा

## श
# शमोएल अहमद
# शानी
# शिवकुमार मिश्र
# शिवमूर्ति
# शरद जोशी
# शिवानी
# शीला रोहेकर
# शेखर जोशी
# शैलेश मटियानी
# श्रीलाल शुक्ल
# शिवराज आनंद

## स
# संजीव
# सांवर दइया
# सआदत हसन मंटो
# सज्जाद ज़हीर
# सत्येन कुमार
# सर्वेश्वर दयाल सक्सेना
# सुकेश साहनी
# सुधा अरोड़ा
# सुभाष नीरव
# सुषमा मुनीन्द्र
# सूरज प्रकाश
# सुरेन्द्र चौधरी
# सुरेश कान्त
# सूर्यबाला
# से.रा.यात्री
# सुभाष चन्द्र कुशवाहा
# स्वयं प्रकाश

## ह
# हजारी प्रसाद द्विवेदी
# हरिशंकर परसाई
# हृदयेश
# हृषीकेश सुलभ

## ज्ञ
# ज्ञान चतुर्वेदी
# ज्ञानप्रकाश विवेक
# ज्ञानरंजन
## संबंधित कड़ियाँ
* लेखक (विकिस्रोत)
## बाहरी कडियाँ
* सृजनगाथा में हिंदी साहित्यकार
* अभिव्यक्ति में हिंदी लेखक

श्रेणी:हिन्दी साहित्य
नूतन

**नूतन** (४ जून १९३६ - २१ फ़रवरी १९९१), हिन्दी सिनेमा की प्रसिद्ध अभिनेत्री थीं। नूतन के सौन्दर्य को मिस इंडिया पुरस्कार से सम्मानित किया गया। वह इस पुरस्कार को पाने वाली पहली महिला थीं। नूतन ने 50 से भी अधिक फ़िल्मों में काम किया और उन्हे बहुत से अन्य पुरस्कारों के अलावा 6 बार फ़िल्मफ़ेयर पुरस्कार मिला (जिसकी बराबरी उनकी भतीजी काजोल ने की है)।

नूतन का जन्म 4 जून 1936 को एक पढे-लिखे और सभ्रांत परिवार में हुआ था। इनकी माता का नाम श्रीमती शोभना समर्थ और पिता का नाम श्री कुमारसेन समर्थ था। नूतन ने अपने फ़िल्मी जीवन की शुरुआत १९५० में की थी जब वह स्कूल में ही पढ़ती थीं।

११ अक्टूबर १९५९ को नूतन ने लेफ़्टिनेंट कमांडर रजनीश बहल से विवाह कर लिया। नूतन के पुत्र मोहनीश बहल भी हिन्दी फ़िल्मों में अभिनय करते हैं। नूतन की बहन तनुजा और भतीजी काजोल भी हिन्दी सिनेमा की प्रसिद्ध अभिनेत्रियों में शामिल हैं। नूतन के अभिनय को हिन्दी फ़िल्म उद्दोग के सभी बडे नामों ने सराहा है और वह आज भी बहुत सी अदाकाराओं का आदर्श बनी हुई हैं।

नूतन का देहांत फरवरी १९९१ को कर्क रोग के कारण हुआ।

## सम्मान
सन् १९७४ में भारत सरकार ने उन्हें पद्म श्री से सम्मानित किया।

## फ़िल्में

## सन्दर्भ

## बाहरी कड़ियाँ
* 
* नूतन आनलाइन : नूतन जी के बारे में विस्तृत जानकारी

श्रेणी:1936 में जन्मे लोग
श्रेणी:१९९१ में निधन
श्रेणी:फ़िल्मफ़ेयर पुरस्कार विजेता
श्रेणी:हिन्दी अभिनेत्री
अबोहर

**अबोहर** (Abohar) भारत के पंजाब राज्य के फाज़िल्का ज़िले में स्थित एक नगर है। यह ज़िले का सबसे बड़ा नगर है, लेकिन उसका मुख्यालय नहीं है।

## विवरण
अबोहर राजस्थान के श्रीगंगानगर शहर से लगभग 50 कि०मी० उत्तरपूर्व में है। यह फाज़िल्का से दक्षिणपूर्व में है। इसकी जनसंख्या 2001 में 1,24,303 थी। यह शहर अपने अमीर मिट्टी, अच्छी सिंचाई साधन के लिए और विशेष रूप से नारंगी फल के परिवार के एक फल किन्नू के उत्पादन, के लिए "पंजाब का कैलिफोर्निया" भी कहा जाता है। अबोहर कपास के उत्पादन के लिए भी प्रसिद्ध है और पूरे उत्तर भारत में सबसे बड़े कपास-उत्पादक क्षेत्रों में से एक है।

## इन्हें भी देखें
* फाज़िल्का ज़िला
* फाज़िल्का

## सन्दर्भ

श्रेणी:पंजाब के शहर
श्रेणी:फाज़िल्का ज़िला
श्रेणी:फाज़िल्का ज़िले के नगर
रूपनगर

**रूपनगर** (ਰੂਪਨਗਰ), जिसका पुराना नाम **रोपड़** (ਰੋਪੜ) था, भारत के पंजाब राज्य के रूपनगर ज़िले में स्थित एक नगर है। यह सतलुज नदी के किनारे और हिमाचल प्रदेश की सीमा के पास बसा हुआ है।

## विवरण
रूपनगर एक अति प्राचीन स्थल है। नगर का इतिहास सिन्धु घाटी सभ्यता तक जाता है। रूपनगर सतलुज के दक्षिणी किनारे पर बसा है। सतलुज नदी के दूसरी ओर शिवालिक के पहाड़ हैं। रूपनगर चंडीगढ़ (सबसे समीप विमानक्षेत्र एवं पंजाब की राजधानी) से लगभग ५० कि.मी. की दूरी पर है। शहर के उत्तरी सीमा पर हिमाचल प्रदेश और पश्चिमि सीमा पर शहीद भगत सिंह नगर है। रूपनगर मे कई ऐतिहासिक एवं धार्मिक स्थल है, जिनमे गुरुद्वारा श्री भट्टा साहिब तथा गुरुद्वारा श्री टिब्बी साहिब शामिल है।

## उद्गम
प्राचीन शहर रूपनगर का नाम ११वि सदी के रोकेशर नामक राजा ने अपने पुत्र रूप सेन के उपर रखा था।

### सिन्धु घाटी सभ्यता
रूपनगर मे एक पुरातात्विक संग्रहालय है जो सामान्य जनता के लिए १९९८ मे खुला था। यह संग्रहालय शहर की हडप्पाई अवशेषों का प्रदर्शन करता है। खुदाई मे चन्द्रगुप्त के समय के स्वर्ण मुद्रिका भी मिली है।

## इन्हें भी देखें
* रूपनगर ज़िला
* सतलुज नदी
* सिन्धु घाटी सभ्यता

## सन्दर्भ

श्रेणी:पंजाब के शहर
श्रेणी:रूपनगर ज़िला
श्रेणी:रूपनगर ज़िले के नगर
*
श्रेणी:सिन्धु घाटी सभ्यता
श्रेणी:पंजाब में पुरातत्व स्थल
मैगी

**मैगी** () स्विट्ज़रलैंड की कंपनी नेस्ले का एक अंतरराष्ट्रीय ब्रांड है, जो सूप और नूडल्स का उत्पाद करता है। इस तर्क से इसे यहाँ रखना उचित नहीं लगता। परन्तु अनेक लोग इसके साथ प्रयोग कर के विभिन्न व्यंजन बनाते हैं। निश्चित ही ऐसी नयी विधियां अन्य लोगो के लिये रोचक हो सकती है।

## प्रकरण
### बांग्लादेश में
अक्टूबर २००८ में नेस्ले मैगी को बेचने के लिए एक भ्रामक विज्ञापन प्रसारित कर रहा था। जिसमें मैगी खाने से हड्डी के मजबूत होने और बाल आने आदि का दावा कर रहा था। उसे ईयू ने भ्रामक विज्ञापन दिखाने का दोषी ठहराया गया।

### भारत में
मई २०१५ में उत्तर प्रदेश के खाद्य विभाग द्वारा मैगी के जाँच के दौरान पता चला की इसमें ०.१७ पीपीएम सीसा है साथ ही इसमें मोनोसोडियम ग्लूटामेट पाया गया था। कंपनी ने मोनोसोडियम ग्लूटामेट के होने से इंकार कर दिया था। लेकिन कुछ अन्य स्थानों में जाँच करने पर भी विभाग को इसी प्रकार के परिणाम मिले। इसके बाद कंपनी पर प्रकरण दर्ज कर दिया गया।

## मैगी की वापसी
तमाम विवादों के बाद नेस्ले कंपनी ने मैगी को बाजार में रिलांच किया। लंबे समय तक प्रतिबंध की मार झेलने वाली मैगी ने बाजार में आते ही धूम मचा दी है, मैगी के चाहने वालों ने इसे हाथों-हाथ खरीदा।  देशभर में प्रतिबंध की मार झेलने के बाद नेस्ले मैगी जबरदस्त वापसी कर चुकी है। जिसके बाद अब नेस्ले कंपनी अगले तीन-चार महीनो में नूडल्स की कई और वैराइटी बाज़ार में लाने की तैयारी कर रही है।

## बाज़ार में उपलब्ध नूडल्स ब्रांड
नूडल्स एक ऐसा व्यंजन है, जिसे बच्चे ही नहीं बड़े भी बहुत शौक से खाते हैं। लोगों का पसंदीदा व्यंजन होने के कारण आज बाज़ार में कई तरह के इंस्टेंट नूडल्स ब्रांड उपलब्ध है:
* नॉर सूपी नूडल्स 
* येपी नूडल्स 
* वाई-वाई नूडल्स 
* पतंजलि नूडल्स 
* मैगी रेसिपी  

* हक्का नूडल
* आज बाज़ार में विभिन्न नूडल्स ब्रांड उपलब्ध हैं, नेस्ले मैगी में शिकायत आने के बाद दूसरे नूडल्स ब्रांडस को इसका भरपूर लाभ मिला। इसी बीच पतंजलि आयुर्वेद ने अपनी आटा नूडल्स लाकर सब के लिए चुनौती खड़ी कर दी।

## सन्दर्भ

## बाहरी कड़ियाँ

श्रेणी:भोजन
श्रेणी:नेस्ले कंपनी के उत्पाद
श्रेणी:फास्ट फूड
पवई

**पवई** मुम्बई के उत्तर में स्थित एक उपनगर है। यह मुख्यतह पवई झील एवम्‌ भारतीय प्रौद्योगिकी संस्थान मुम्बई के लिए विख्यात है। पिछले कुछ वर्षों से हीरानन्दानी गार्ड़न्स नामक एक आधुनिक वसाहट के निर्माण से इस क्षेत्र का व्यावसायिक विकास भी हुआ है।

श्रेणी:मुम्बई
होशियारपुर

**होशियारपुर** (Hoshiarpur) भारत के पंजाब राज्य के होशियारपुर ज़िले में स्थित एक नगर है। यह ज़िले का मुख्यालय भी है।

## विवरण
होशियारपुर को नगर निगम का दर्जा दिया गया है। इसके 50 वार्ड हैं। देश की राजनीति में योगदान देने वाले कई महत्‍वपूर्ण नेता इसी शहर से संबंध रखते हैं। इनमें कांशी राम,अंबिका सोनी, विजय सांपला, अविनाश राय खन्‍ना, संतोष चौधरी आदि प्रमुख ह‍ैं।

## इन्हें भी देखें
* होशियारपुर ज़िला

## सन्दर्भ

श्रेणी:पंजाब के शहर
श्रेणी:होशियारपुर ज़िला
श्रेणी:होशियारपुर ज़िले के नगर
*
जे॰आर॰आर॰ टोल्किन

**जॉन रोनल्ड राउल टोल्किन** (John Ronald Reuel Tolkien, जनवरी 3, 1882—सितम्बर 2, 1973) अंग्रेज़ी भाषा के एक मशहूर लेखक और कहानीकार थे। वो एक रोमन कैथोलोक ब्रिटिश थे। उनके सबसे प्रसिद्ध कार्य उनका उपन्यास समूह है, जिसमें द हॉबिट (The Hobbit), द लॉर्ड ऑफ़ द रिंग्स (The Lord of the Rings) और द सिल्मैरिलॉन (The Silmarillon) शामिल हैं। हॉलिवुड की अब तक की सबसे मशहूर फ़िल्मों में से एक फ़िल्मी शृंखला **[[द लॉर्ड ऑफ़ द रिंग्स]]** उन्हीं के उपन्यास का फ़िल्मांकन है।

टोल्किन जर्मनिक, ऐंग्लो सैक्सन और नॉर्स मिथकों से बहुत प्रभावित थे और वो ब्रिटिश लोगों के लिये एक अच्छी पौराणिक कहानी लिखना चाहते थे। अपनी जवानी में वो प्रथम विश्वयुद्ध में ब्रिटिश सिपाही बन कर लड़े थे और उनको अपने कई दोस्तों के युद्ध में मौत का दुःख सहना पड़ा था। इन बातों की झलक टोल्किन के कार्यों में भी दिखती है। युद्ध के बाद उन्होंने एक वृहत काल्पनिक कहानी लिखना शुरू किया, जिसने सबसे पहले **द हॉबिट** नाम के उपन्यास का रूप लिया। उसका सिलसिला **द लॉर्ड ऑफ़ द रिंग्स** में जारी रहा। उनकी मौत के बाद उनके पुत्र क्रिस्टोफ़र टोल्किन ने सिलसिला जारी रखते हुए कुछ अन्यौपन्यास भी प्रकाशित किये।

श्रेणी:साहित्य
श्रेणी:LOTR
दूरदर्शन (चैनल)

अंगूठाकार
*दूरदर्शन नाम से संबोधित अन्य लेखों को देखने के लिये [[दूरदर्शन (बहुविकल्पी)]] पर जायें।*
**दूरदर्शन** (अंग्रेज़ी: **Doordarshan**) भारत का सरकारी दूरदर्शन प्रणाल (चैनल) है। यह भारत सरकार द्वारा नामित पर्षद् प्रसार भारती के अंतर्गत चलाया जाता है। दूरदर्शन के प्रसारण की शुरूआत भारत में दिल्ली सितंबर, १९५९ को हुई। प्रसार-कक्ष तथा प्रेषित्रो की आधारभूत सेवाओं के लिहाज़ से यह विश्व का दूसरा सबसे विशाल प्रसारक है। हाल ही मे इसने अंकीय पार्थिव प्रेषित्रो (डिजिटल स्थलचर संचारी) सेवा शुरु की। दूरदर्शन के राष्‍ट्रीय नेटवर्क में 64 दूरदर्शन केन्‍द्र / निर्माण केन्‍द्र, 24 क्षेत्रीय समाचार एकक, 126 दूरदर्शन रखरखाव केन्द्र, 202 उच्‍च शक्ति ट्रांसमीटर, 828 लो पावर ट्रांसमीटर, 351 अल्‍पशक्ति ट्रांसमीटर, 18 ट्रांसपोंडर, 30 चैनल तथा डीटीएच सेवा भी शामिल है।

## प्रारंभ

दूरदर्शन की शुरुआत अत्यंत विनीत तरीके से, एक परीक्षण के तौर पर दिल्ली में 1959 में हुई थी। नियमित दैनिक प्रसारण की शुरुआत 1965 में आल इंडिया रेडियों के एक अंग के रूप में हुई थी। 1972 में सेवा मुम्बई (तत्कालीन बंबई) व अमृतसर तक विस्तारित की गई। 1975 तक यह सुविधा 7 शहरों मे शुरु हो गयी थी। राष्ट्रीय प्रसारण 1982, जिस वर्ष रंगीन दूरदर्शन का जन-जन से परिचय हुआ था,और शुरु हुआ था।

## दूरदर्शन के विभिन्न चैनल
* राष्‍ट्रीय चैनल (5): डीडी 1, डीडी न्‍यूज़, डीडी भारती, डीडी स्‍पोर्ट्स और डीडी उर्दू 
* क्षेत्रीय भाषाओं के उपग्रह चैनल (11): डीडी उत्तर पूर्व, डीडी बंगाली, डीडी गुजराती, डीडी कन्‍नड़, डीडी कश्‍मीर, डीडी मलयालम, डीडी सहयाद्रि, डीडी उडिया, डीडी पंजाबी, डीडी पोधीगई और डीडी सप्‍‍तगिरी 
* क्षेत्रीय राज्‍य नेटवर्क (1): बिहार, झारखण्‍ड, छत्तीसगढ़, मध्‍य प्रदेश, उत्तर प्रदेश, हरियाणा, उत्तराखण्‍ड, हिमाचल प्रदेश, राजस्‍थान, मिजोरम और त्रिपुरा 
* अंतरराष्‍ट्रीय चैनल (1): डीडी इंडिया 
* डीडी डायरेक्‍ट + : दूरदर्शन की फ्री टु एयर डीटीएच सेवा डीडी डायरेक्‍ट + का शुभारंभ पूर्व प्रधानमंत्री मनमोहन सिंह द्वारा 16 दिसम्बर 2004 को किया गया। 33 टीवी चैनलों (दूरदर्शन / निजी) और 12 रेडियो (आकाशवाणी) चैनलों से शुरूआत हुई। इसकी सेवा क्षमता बढ़कर 59टीवी चैनल और 2१ रेडियो चैनल हो गई। अंडमान और निकोबार को छोड़कर इसके सिगनल पूरे भारत में एक रिसीवर प्रणाली से मिलते हैं। इस सेवा के ग्राहकों की संख्‍या १०० लाख से अधिक है।
* क्षेत्रीय चैनल- डीडी मलयालम, डीडी सप्‍‍तगिरी (तेलुगु), डीडी बंगाली, डीडी चंदन (कन्‍नड़), डीडी उडिया, डीडी सहयाद्रि (मराठी), डीडी गुजराती, डीडी कश्‍मीर (कश्‍मीरी), डीडी पंजाबी, डीडी उत्तर पूर्व, डीडी पोधीगई (तमिल),

## बाहरी कड़ियाँ
*दूरदर्शन का आधिकारिक जालपृष्ठ

श्रेणी:भारत में हिन्दी टी वी चैनल
श्रेणी:दूरदर्शन चैनल
मनोहर श्याम जोशी

**[[मनोहर श्याम जोशी|मनोहर]] श्याम जोशी** 1933-2006 (देहांत: मार्च 2006) आधुनिक हिन्दी साहित्य के श्रेष्ट गद्यकार, उपन्यासकार, व्यंग्यकार, पत्रकार, दूरदर्शन धारावाहिक लेखक, जनवादी-विचारक, फिल्म पट-कथा लेखक, उच्च कोटि के संपादक, कुशल प्रवक्ता तथा स्तंभ-लेखक थे। दूरदर्शन के प्रसिद्ध और लोकप्रिय धारावाहिकों- ' बुनियाद' 'नेताजी कहिन','सिल्वर वेडिंग' 'मुंगेरी लाल के हसीं सपने', 'हम लोग' आदि के कारण वे भारत के घर-घर में प्रसिद्ध हो गए थे। वे रंग-कर्म के भी अच्छे जानकार थे। उन्होंने धारावाहिक और फिल्म लेखन से संबंधित ' पटकथा-लेखन' नामक पुस्तक की रचना की है। दिनमान' और 'साप्ताहिक हिन्दुस्तान' के संपादक भी रहे।

## जीवन वृत्त
उनका जन्म 09 अगस्त १९३३ को राजस्थान के अजमेर के एक प्रतिष्ठित एवं सुशिक्षित परिवार में हुआ था। उन्होंने स्नातक की शिक्षा विज्ञान में लखनऊ विश्वविद्यालय से पूरी की। 
परिवार में पीढ़ी दर पीढी शास्त्र-साधना एवं पठन-पाठन व विद्या-ग्रहण का क्रम पहले से चला आ रहा था, अतः विद्याध्ययन तथा संचार-साधनों के प्रति जिज्ञासु भाव उन्हें बचपन से ही संस्कार रूप में प्राप्त हुआ जो कालान्तर में उनकी आजीविका एवं उनके संपूर्ण व्यक्तित्व विकास का आधारबना। 
।

## रचानायें

### उपन्यास
* कुरु कुरु स्वाहा -1980
* कसप - 1982
* हरिया हरक्युलिस की हैरानी - 1994
* हमज़ाद - 1996
* टा टा प्रोफ़ेसर -2001
* कयाप - 2001
* कौन हूँ मैं - 2006
* कपीशजी - 2009
* वधस्थल - 2009
* उत्तराधिकारिणी - 2015              * क्याप उपन्यास पर 2005 को साहित्य अकादमी पुरस्कार से सम्मानित किया

### दूरदर्शन धारावाहिक
१९८२ में जब भारत के राष्ट्रीय चैनल दूरदर्शन पर उनका पहला नाटक "हम लोग" प्रसारित होना आरम्भ हुआ तब अधिकतर भारतीयों के लिये टेलिविज़न एक विलास की वस्तु के जैसा था। मनोहर श्याम जोशी ने यह नाटक एक आम भारतीय की रोज़मर्रा की ज़िन्दगी को छूते हुए लिखा था -इस लिये लोग इससे अपने को जुडा हुआ अनुभव करने लगे। इस नाटक के किरदार जैसे कि लाजो जी, बडकी, छुटकी, बसेसर राम का नाम तो जन-जन की ज़ुबान पर था। उनके प्रमुख धारावाहिक निम्नलिखित हैं-
* हमलोग
* बुनियाद
* कक्का जी कहिन
* मुंगेरी लाल के हसीन सपनें
* हमराही
* ज़मीन आसमान
* गाथा

## हिन्दी फ़िल्में
* हे राम
* पापा कहते हैं
* अप्पू राजा
* भ्रष्टाचार

## बाहरी कड़ियाँ
* क्याप (गूगल पुस्तक ; लेखक - मनोहर श्याम जोशी)
* पुस्तक में जोशीजी की रचनाएँ

## इन्हें भी देखें
हिन्दी गद्यकार

श्रेणी:साहित्य अकादमी द्वारा पुरस्कृत हिन्दी भाषा के साहित्यकार
श्रेणी:२००६ में निधन
श्रेणी:हिन्दी गद्यकार
अरब

सौ करोड़ के मान वाली प्राकृतिक संख्या को अरब कहते हैं। इसे अंग्रेजी में बिलियन (billion) कहते हैं। बिलियन को **b** या **bn के** रूप में भी लिखा जा सकता है।वैज्ञानिक संकेतन में, इसे **1 × 10<sup>9</sup>** के रूप में लिखा जाता है। मीट्रिक उपसर्ग गीगा बेस यूनिट से 1,000,000,000 गुणा अधिक को इंगित करता है।  

एक अरब वर्ष को खगोल विज्ञान या भूविज्ञान में *eon* या *aeon* (इयोन) कहा जा सकता है। 
अंगूठाकार| एक से एक बिलियन तक दस की शक्तियों का विज़ुअलाइज़ेशन

## इन्हें भी देखें
* अरब देश
* सउदी अरब
* अरब लोग
* अरब का इतिहास
* इस्लाम से पहले का अरब
* संयुक्त अरब अमीरात

## सन्दर्भ

श्रेणी:पूर्णांक
श्रेणी:Pages with unreviewed translations
हावरक्राफ्ट

right|thumb|300px|लिथुआनिया का तटरक्षक हॉवरक्राफ्ट ; इसका इंजन चालू है तथा 'स्कर्ट' फुलाया हुआ है।
right|thumb|300px|हॉवरक्राफ्ट का योजना-चित्र <br>1. प्रोपेलर <br> 2. वायु <br> 3. पंखे <br> 4. नम्य 'स्कर्ट'
**होवरक्राफ्ट** (Hovercraft) हवाई गद्दों वाला एक ऐसा वाहन है, जो जल और जमीन के साथ-साथ बर्फीली सतह तथा कीचड़ पर भी आसानी से दौड़ सकता है। इस में एक बड़े पंखे से हवा की एक गद्दी तैयार की जाती है जिस पर यह हावरक्राफ्ट तैरता है। इस गद्दी के कारण क्राफ्ट की गति की विपरीत दिशा में लगने वाला श्यान-घर्षण बल बहुत कम हो जाता है। क्राफ्ट के हल्ल (hull) तथा उसके नीचे के तल (पानी, मिट्टी, कीचड़, बर्फ आदि) के बीच हवा को कम दाब तथा उच्च आयतन पर बनाए रखा जाता है। ये वाहन प्रायः नीचे के तल से २०० मिमी से लेकर ६०० मिमी की ऊँचाई पर 'तैरते' हुए आगे बढ़ते हैं। इनकी गति २० किमी/घण्टा से अधिक होती है।

वर्ष १९५२ में ब्रिटिश इंजिनियर सर क्रिस्टोफर कोकरेल ने एक वैक्युम क्लीनर की मोटर व दो छोटे-छोटे बेलनाकार डिब्बों के साथ एक प्रयोग करते हुए पहली बार यह साबित किया कि हवाई कुशन से युक्त किसी वाहन से किसी इंजिन के जरिए हवा को तेजी से पीछें फेंका जाए तो इससे उपजा दबाव वाहन कों जल या थल में भी आगे दौड़ा सकता है। इसी सिद्धांत पर आगे चलकर ब्रिटिश विमान निर्माता सॉन्डर्स रोए ने पहला व्यवहारिक** होवरक्राफ्ट** बनाया जो इंसान कों ले जाने में सक्षम था। इसे एसआर-एन वन नाम दिया गया। पहले इसे सैन्य इस्तेमाल के लिहाज से ही बनाया गया था, लेकिन बाद में इसका आम नागरिकों के लिए भी इस्तेमाल किया जाने लगा। वर्ष १९५९ से १९६१ तक इस **होवरक्राफ्ट**को इंग्लिश चैनल पार करने समेत कई तरह के परीक्षणों से गुजारा गया। इसमें एक इंजिन लगा था और यह दो आदमियों कों ले जाने में सक्षम था। हालांकि पहला विशुद्ध पैसेंजर **होवरक्राफ्ट** विकर्स विए - ३ था, जिसमें दो टर्बोप्रोप इंजन लगे थे और प्रोपेलर्स के सहारे चलता था।

श्रेणी:वाहन
*
अमरावती

**अमरावती** (Amravati) भारत के महाराष्ट्र राज्य के अमरावती ज़िले में स्थित एक नगर है। यह उस ज़िले का मुख्यालय भी है।

यह स्मार्ट सिटी मिशन के तहत महाराष्ट्र के नामांकित शहरों में से एक है | अमरावती महाराष्ट्र मैं मसानगंज के ऐसा इलाका है जहां पर सनातनी धर्म के धार्मिक कार्य शहर में सबसे ज्यादा धार्मिक कार्य मसानगंज में ही होते हैं

## विवरण
यह इन्द्र देवता की नगरी के रूप में विख्यात है और इसे इन्द्रपुरी भी कहते है 1853 में, बरार प्रांत के हिस्से के रूप में अमरावती जिले का वर्तमान क्षेत्र ब्रिटिश ईस्ट इंडिया कंपनी को सौंपा गया था, जो हैदराबाद के निज़ाम के साथ एक संधि थी।  कंपनी द्वारा प्रांत का प्रशासन संभालने के बाद, इसे दो जिलों में विभाजित किया गया।  बुलढाणा में मुख्यालय के साथ जिले का वर्तमान क्षेत्र उत्तरी बरार जिले का हिस्सा बन गया।  बाद में, प्रांत का पुनर्गठन किया गया और वर्तमान जिले का क्षेत्र अमरावती के मुख्यालय के साथ पूर्वी बरार जिले का हिस्सा बन गया।  1864 में, यवतमाल जिला (शुरुआत में दक्षिणपूर्व बरार जिले के रूप में जाना जाता था और बाद में वुन जिला) अलग हो गया था।  1867 में, एलिचपुर जिला अलग कर दिया गया था, लेकिन अगस्त, 1905 में, जब पूरे प्रांत को छह जिलों में पुनर्गठित किया गया, तो इसे फिर से जिले में मिला दिया गया।  1903 में, यह मध्य प्रांतों और बरार के नए गठित प्रांत का हिस्सा बन गया।  1956 में, अमरावती जिला बॉम्बे राज्य का हिस्सा बन गया और 1960 में इसके विभाजन के बाद, यह महाराष्ट्र राज्य का हिस्सा बन गया।

## भौगोलिक स्थिति
भूगोल अमरावती शहर समुद्र तल से 340 मीटर ऊंचाई पर स्थित है। पोहारा और चिरोडी पहाड़ियाँ शहर के पूर्व में हैं। मालटेकडी उन पहाड़ियों में से एक है, जो शहर के अंदर है। मालटेकडी की ऊंचाई लगभग 60 मीटर है और पहाड़ी की चोटी पर महान मराठा राजा छत्रपति शिवाजी महाराज की मूर्ति स्थापित है। शहर के पूर्वी हिस्से में दो झीलें हैं, छत्री तालाब और वडाली तालाब। यह शहर पूर्वी महाराष्ट्र में 20° 56' उत्तर और 77° 47' पूर्व की ऊंचाई पर स्थित है। यह पश्चिम विदर्भ का मुख्य केंद्र है। यह मुंबई-कलकत्ता राजमार्ग पर है।

## जनसंख्या
2024 में अमरावती शहर की वर्तमान अनुमानित जनसंख्या 917,000 है | भारत की जनगणना की अनंतिम रिपोर्ट के अनुसार, 2011 में अमरावती की जनसंख्या 647,057 है। 

## चित्र दिर्घा

## इन्हें भी देखें
* अमरावती ज़िला

## सन्दर्भ

श्रेणी:अमरावती ज़िला
श्रेणी:महाराष्ट्र के शहर
श्रेणी:अमरावती ज़िले के नगर
*
बम्बइया हिन्दी

**बंबई हिन्दी** या **बम्बइया** हिन्दी का ही एक प्रकार है जो मुम्बई में बोली जाती है।
"बॉम्बे हिन्दी " को बोलचाल की भाषारूप में देशी वक्ताओं की युवा पीढ़ी उपयोग करती है।
इस बोली में भारत की अन्य भाषाओं: मराठी, हिन्दी, गुजराती ,अंग्रेज़ी तथा अन्य भाषाओं के अंशों व उच्चारणों को भी शामिल किया गया है।

## सामान्य
इस तरह की कई स्थानीय बोलियों को दुनिया भर के महानगरीय शहरों ने विकसित किया है, वहीं बंबई हिंदी व्यापक रूप से बॉलीवुड फिल्मों में अपने लगातार उपयोग के परिणाम स्वरुप भारत में काफी जानी जाती है। प्रारंभ में, इस बोली को फिल्मों में बदमाश और गंवार वर्णों का प्रतिनिधित्व करने के लिए इस्तेमाल किया गया था। प्रसिद्ध फिल्म समीक्षक सोमा ए चट्टर्जी के शब्दों में "भारतीय फिल्मों की विशेषता है कि इसमें पत्रों द्वारा बोले जाने वाली भाषा, उनकी सामाजिक स्थिति, उनकी जाति, सांप्रदायिकता, व्यवसाय, वित्तीय स्थिति आदि के अनुसार ही होती है।"

हिंदी फिल्मों में खलनायक व गुंडे आदि इसको बोलते हैं।
मुंबई आपराधिक अंडरवर्ल्ड के लोग इस भाषा में पूरी तरह से बोलते हैं।

लोकप्रियता में वृद्धि के बावजूद, इस बोली के अपने आलोचक है, और कभी-कभी इसे अनुचित और अभद्र बोली के रूप में देखा जाता है।

बम्बइया हिंदी के प्रमुख शब्दों में से "बिंदास" शब्द सबसे अधिक प्रसिद्ध हुआ। यह शब्द मराठी के (बिन + धस्त = डर के बिना से जिसका अर्थ है 'आराम' ) से आया है। यह शब्द 2005 में ऑक्सफोर्ड इंग्लिश डिक्शनरी में शामिल किया गया था।

कई हिंदी गीतों में कुछ मराठी शब्द जोड़ा गया है।

## बम्बइया हिन्दी के शब्द और भाव

## सन्दर्भ

श्रेणी: हिन्द-आर्य भाषाएँ
श्रेणी: भारत की भाषाएँ
श्रेणी: हिन्दी
काजोल देवगन

**काजोल** (अंग्रेज़ी: Kajol; जन्म: 5 अगस्त 1974), जिन्हें उनके वैवाहिक नाम **काजोल देवगन** के रूप में भी जाना जाता है, एक भारतीय अभिनेत्री हैं जो मुख्य रूप से हिंदी फिल्मों में अपने अभिनय के लिए प्रसिद्ध हैं। वह भारतीय सिनेमा के प्रतिष्ठित मुखर्जी-समर्थ परिवार में जन्मीं और नौ बार फ़िल्मफ़ेयर पुरस्कार नामांकनों के साथ, उन्होंने पाँच बार फ़िल्मफ़ेयर सर्वश्रेष्ठ अभिनेत्री पुरस्कार जीते हैं। यह एक कीर्तिमान है जिसे वह अपनी मौसी नूतन के साथ साझा करती हैं। 2011 में, भारत सरकार ने उन्हें देश के चौथे सर्वोच्च नागरिक सम्मान पद्म श्री से सम्मानित किया।

## प्रारंभिक जीवन और पृष्ठभूमि
काजोल का जन्म मुंबई में हुआ था। उनकी माता, तनुजा एक प्रसिद्ध अभिनेत्री हैं और उनके पिता शोमू मुखर्जी एक फिल्म निर्देशक और निर्माता थे। उनकी नानी शोभना समर्थ और परदादी रतन बाई भी अपने समय की जानी-मानी अभिनेत्रियाँ थीं। उनकी छोटी बहन तनिशा मुखर्जी भी अभिनय के क्षेत्र में सक्रिय हैं। काजोल का बचपन फिल्मी माहौल में बीता, जिसने उनके भविष्य के करियर की नींव रखी।

## फिल्मी करियर
काजोल ने अपने अभिनय करियर की शुरुआत 1992 में फिल्म *[[बेखुदी]]* से की थी, जब वह स्कूल में पढ़ रही थीं। हालांकि यह फिल्म सफल नहीं रही, लेकिन 1993 की थ्रिलर फिल्म *[[बाज़ीगर]]* उनकी पहली व्यावसायिक सफलता बनी, जिसमें उन्होंने शाहरुख खान के साथ काम किया।

1995 में आई फिल्म *[[दिलवाले दुल्हनिया ले जाएंगे]]* ने उन्हें सुपरस्टार बना दिया। यह फिल्म भारतीय सिनेमा के इतिहास में सबसे लंबे समय तक चलने वाली फिल्मों में से एक है। इसके बाद उन्होंने कई ब्लॉकबस्टर फिल्मों में काम किया, जिनमें *[[गुप्त: द हिडन ट्रुथ]]* (1997), *[[कुछ कुछ होता है]]* (1998), *[[कभी खुशी कभी ग़म]]* (2001), *[[फ़ना (२००६ चलचित्र)|फ़ना]]* (2006) और *[[माइ नेम इज़ ख़ान]]* (2010) प्रमुख हैं। काजोल को उनके स्वाभाविक अभिनय और पर्दे पर जीवंत उपस्थिति के लिए जाना जाता है।

## व्यक्तिगत जीवन
काजोल ने 24 फरवरी 1999 को अभिनेता अजय देवगन से विवाह किया। उनके दो बच्चे हैं: बेटी न्यसा (जन्म 2003) और बेटा युग (जन्म 2010)।

## फिल्मोग्राफी
* काजोल की फ़िल्मों की पूरी सूची

## प्रमुख पुरस्कार और सम्मान

## सन्दर्भ

## बाहरी कड़ियाँ
* 
* 
* 

श्रेणी:1974 में जन्मे लोग
श्रेणी:जीवित लोग
श्रेणी:पद्म श्री पुरस्कार प्राप्तकर्ता
श्रेणी:भारतीय अभिनेत्री
श्रेणी:हिन्दी अभिनेत्री
श्रेणी:मुखर्जी-समर्थ परिवार
क्षेत्रफल के अनुसार देशों की सूची

यह दुनिया के देशों और भूमि, जल और कुल क्षेत्रफल के आधार पर उनकी निर्भरता की एक सूची है, जो कुल क्षेत्रफल के आधार पर क्रमबद्ध है।

इस सूची में प्रविष्टियाँ आईएसओ 3166-1 मानक में शामिल हैं, लेकिन इन्हीं तक सीमित नहीं हैं, जिसमें संप्रभु राज्य और आश्रित क्षेत्र शामिल हैं। संयुक्त राष्ट्र के सभी 193 सदस्य देशों और दो पर्यवेक्षक राज्यों को एक रैंक नंबर दिया जाता है। बड़े पैमाने पर गैर-मान्यता प्राप्त राज्य जो आईएसओ 3166-1 में नहीं हैं, उन्हें रैंक क्रम में सूची में शामिल किया गया है। ऐसे बड़े पैमाने पर गैर-मान्यता प्राप्त राज्यों के क्षेत्र ज्यादातर मामलों में अधिक व्यापक रूप से मान्यता प्राप्त राज्यों के क्षेत्रों में भी शामिल होते हैं जो समान क्षेत्र का दावा करते हैं।

सूची में अंटार्कटिका महाद्वीप के कुछ हिस्सों या यूरोपीय संघ जैसी संस्थाओं पर अलग-अलग देशों के दावे शामिल नहीं हैं, जिनके पास कुछ हद तक संप्रभुता है लेकिन वे खुद को संप्रभु देश या आश्रित क्षेत्र नहीं मानते हैं।

इस सूची में क्षेत्रफल के तीन माप शामिल हैं:
***कुल क्षेत्रफल:** अंतर्राष्ट्रीय सीमाओं और समुद्र तट के भीतर भूमि और जल क्षेत्रों का योग।
***भूमि क्षेत्र:** जल क्षेत्र को छोड़कर, अंतरराष्ट्रीय सीमाओं और समुद्र तट के भीतर सभी भूमि का योग।
***जल क्षेत्र:** अंतर्राष्ट्रीय सीमाओं और समुद्र तट के भीतर सभी अंतर्देशीय जल निकायों (झीलों, जलाशयों और नदियों) के सतह क्षेत्रों का योग। तटीय आंतरिक जल को शामिल किया जा सकता है। जब तक अन्यथा उल्लेख न किया गया हो, प्रादेशिक समुद्र शामिल नहीं हैं। सन्निहित क्षेत्र और विशिष्ट आर्थिक क्षेत्र शामिल नहीं हैं।

जानकारी संयुक्त राष्ट्र सांख्यिकी प्रभाग से लिया गया है जब तक कि अन्यथा उल्लेख न किया गया हो।

## मानचित्र

## देशों की सूची

## सन्दर्भ

श्रेणी:भूगोल-सम्बंधित सूचियाँ
श्रेणी:प्रादेशिक भूगोल
श्रेणी:अधूरी सूचियाँ
नेपालभाषा

* *'नेपालभाषा**, [[नेपाली (बहुविकल्पली भाषा]]  से अलग है। इसी तरह [[नेपाली भाषा|खस भाषा]] भी नेपाल भाषा से भिन्न है। इनमें भ्रमित न हों। ''

**नेपाल भाषा''' ('नेवा' अथवा 'नेपाल भाय्') नेपाल की एक प्रमुख भाषा है। यह भाषा १४वीं शताब्दी से लेकर १८वीं शताब्दी के अन्त तक नेपाल की प्रशासनिक भाषा थी। आजकल नेपाल की जो राजभाषा है वह नेपाली है, न कि नेपालभाषा।

नेपालभाषा, चीनी-तिब्बती भाषा-परिवार के अन्तर्गत तिब्बती-बर्मेली समूह में संयोजित है। यह रंजना लिपि, प्रचलित लिपि और देवनागरी लिपि में भी लिखी जाने वाली एक मात्र चीनी-तिब्बती भाषा है। यह भाषा दक्षिण एशिया की सबसे प्राचीन इतिहास वाली तिब्बती-बर्मेली भाषा है और तिब्बती बर्मेली भाषा में चौथी सबसे प्राचीन काल से उपयोग में लाई जाने वाली भाषा।

## वर्गीकरण
यह भाषा चीनी-तिब्बती भाषा परिवार के अन्तर्गत तिब्बती-बर्मेली समूह में संयोजित है।

## लिपि
नेपाल भाषा बहुत सी लिपियों में लिखी जाती है। इनमें प्रमुख लिपियां हैं - रञ्जना, प्रचलित लिपि, ब्राह्मी, भूजिँगोल, देवनागरी आदि। ये सभी लिपियाँ बाएं से दाएं तरफ लिखी जाती है। इन सभी लिपियों में स्वरमाला और व्यंजनमाला नामक दो प्रकार के अक्षर होते हैं।

## विकास क्रम
right|thumb|300px|"बुद्ध धर्म व नेपाल भाषा" नामक पत्रिका का मुखपृष्ठ (1929)
नेपाल भाषा नेपाल मण्डल (काठमांडू उपत्यका) की मूल भाषा है। इस भाषा का उत्पत्ति-स्थान काठमांडू ही है। काठमांडू में किरांत शासन के समय में इस भाषा पर किरांती भाषा का प्रभाव पड़ा। तिब्बत के साथ शताब्दियों के व्यापारिक सम्बन्धों के कारण इस भाषा में तिब्बती भाषा का भी उल्लेख्य प्रभाव दिखता है। लिच्छवी काल और मल्ल काल में संस्कृत तथा शाहकाल में खस भाषा का प्रभाव भी इस भाषा में दिखने लगा।

तिब्बती-बर्मेली भाषा परिवार की भाषा होने के बावजूद वर्षो तक भारोपेली भाषा के सम्बन्ध ने नेपाल भाषा का स्वरूप विशेष रूप से नामपद थोडा भारोपेली जैसा बना दिया है।

नेपाली मिडिया में निजी क्षेत्र की भागीदारी के बाद इस भाषा के विकास को गति मिली है।

## साहित्य
नेपाल भाषा साहित्य के आरम्भ का कोई ऐतिहासिक प्रमाण नहीं है। इसका विकास और विस्तार लिच्छवी तथा मल्ल काल में होने के तथ्य की उस समय में रचित विभिन्न नाटक, गीत, काव्य तथा तत्कालीन शिलालेख पुष्टि करते हैं।

नेपाल भाषा के महाकवि सिद्धिदास महाजु हैं।

### साहित्यकार
* जयन्त वर्मा
* लुन्तभद्र बज्राचार्य
* जय प्रकाश मल्ल
* सिद्धिदास महाजु
* सिद्धिचरण श्रेष्ठ
* शुक्रराज जोशी शास्त्री
* चित्तधर "हृदय"
* धूस्वां सायमी
* बासु पासा

## कुछ शव्द तथा वाक्य

## नेपालभाषा और नेपाली में अन्तर
यहाँ कुछ सरल उदाहरणों द्वारा नेपालभाषा, नेपालभाषाका एक दोलखा नामक भाषिका तथा नेपाली भाषाओं का अन्तर दर्शाने का प्रयत्न किया गया है।

### आधारभूत शब्द

### सम्बोधन

### प्रश्नवाचक शब्द

### क्रियापद

### खाद्यपदार्थ

### सम्बन्ध

### शरीर

### रङ

### संख्या

## बाहरी कड़ियाँ
* https://web.archive.org/web/20040924111745/http://www.jwajalapa.com/
* https://web.archive.org/web/20170913202247/http://layalama.com/
* Editable Online Nepal Bhasa dictionary
* नेवार-नेपाली-अङ्ग्रेजी शब्दकोश

श्रेणी:विश्व की भाषाएँ
श्रेणी:नेपालभाषा
श्रेणी:तिब्बती-बर्मी भाषाएँ
श्रेणी:नेपाल की भाषाएँ
श्रेणी:नेपाल